##### MISA CON NENOS

##### 24 de febreiro de 2019

##### T. Ordinario - 7º C

**S. LUCAS 6, 27-38: *“Sede misericordiosos como o voso Pai é misericordioso”.***

**MENSAXE: O amor aos INIMIGOS**

**é posible POR XESÚS**



O amor aos INIMIGOS

é posible POR XESÚS.

**1. ACOLLIDA**

Irmáns e irmás: Reunímonos neste domingo para celebrar a eucaristía, que é dar gracias a Deus polo amor que nos ten, porque que é misericordioso e compasivo connosco. Este amor de Deus implica que nos amemos uns aos outros, superando o odio e o rexeitamento, sabendo perdoar sempre, incluso aos que nos fan mal. Imos ser sinceros cando rezamos “perdóanos porque nós temos perdoado”.

#####  *(Saímos co cartel de Fano deste domingo ou o das frases evanxélicas).*

#####  *(Sacerdote):* No nome do Pai*... o Deus da paz, que nos chama a vivir, a perdoar e a facer o ben, sexa convosco.*

**2. PERDÓN**

***(Sacerdote):*** *Con frecuencia non buscamos o que nos dá a verdadeira felicidade, por iso pedimos perdón.*

-(Posible niño-a): Ti, Xesús, que es misericordioso e compasivo con todos e perdoas as nosas debilidades. ***Señor, ten piedade de nós.***

 -(Posible pai-nai): Ti, Xesús, que ves que nos custa perdoar e os nosos desexos de vingarnos dos que nos fan mal. ***Cristo, ten piedade de nós.***

 -(Posible catequista): Ti, Xesús, que sabes dos nosos odios e rancores, que xulgamos e condenamos, que damos para que nos dean. ***Señor, ten piedade de nós.***

***(Sacerdote):*** *Deus, Pai de misericordia, teña piedade de nós e nos leve á vida eterna. Amén.*

***3. PALABRA DE DEUS***

**MONICIÓN ÁS LECTURAS**

A Palabra de Deus neste domingo ten unha mensaxe moi clara: Deus é amor e misericordia e, por isto nós temos que ten tamén entrañas de misericordia e de perdón. Así é David, na primeira lectura, que perdoa de corazón ao rei Saúl, o seu inimigo e perseguidor. Isto é tamén o que nos manda Xesús no evanxeo: “Amade os vosos inimigos, facede o ben aos que vos odian”…

**SAMUEL 26:** *O Señor entregoute hoxe no meu poder, pero eu non quixen estender a man.*

Naqueles días, Saúl emprendeu a baixada ao deserto de Zif, levando tres mil homes escolleitos de Israel, para buscar a David alí. David e Abisay chegaron de noite xunto á tropa. Saúl durmía, deitado no cercado, coa lanza afincada en terra á cabeceira. Abner e a tropa durmían en torno a el. Abisay díxolle a David: «Deus pon hoxe ao inimigo na túa man. Déixame que o crave dun golpe coa lanza na terra. Non terei que repetir». David respondeu: «Non acabes con el, pois quen estendeu a súa man contra o unxido do Señor e quedou impune?».

David colleu a lanza e a xerra de auga da cabeceira de Saúl, e marcháronse. Ninguén os viu, nin se deu conta, nin se espertou. Todos durmían, porque o Señor fixera caer sobre eles un soño profundo. David cruzou alén e púxose en pé sobre a cima da montaña, lonxe, mantendo unha gran distancia entre eles, e gritou: «Aquí está a lanza do rei. Veña por ela un dos seus servidores, e que o Señor pague a cada un segundo a súa xustiza e a súa fidelidade. El entregouche hoxe no meu poder, pero eu non quixen estender a miña man contra o unxido do Señor».

**Palabra do Señor.**

**SALMO 102: R/.**

**O Señor é compasivo e misericordioso.**

**1 CORINTIOS** 15, 45-49: *O mesmo que temos levado a imaxe do home terreal, levaremos tamén a imaxe do celestial.*

**LUCAS** 6, 27-38:

*Sede misericordiosos como o voso Pai é misericordioso.*

|  |
| --- |
| **Narrador:** Naquel tempo, dixo Xesús aos seus discípulos: **Xesús:** -«A vós os que me escoitades dígovos: amade os vosos inimigos, ***facede* o ben** aos que vos odian*,* ***bendicide*** aos que vos maldín, ***orade*** polos que vos calumnian. Ao que che pegue nunha fazula, preséntalle a outra; ao que che quite a capa, non lle impidas que tome tamén a túnica. A quen che pide, dálle; ao que se leve o teu, non llo reclames. ***Tratade aos demais como queredes que eles vos traten.*** Pois, se amades os que vos aman, que mérito tendes? Tamén os pecadores aman os que os aman. E se facedes ben só aos que vos fan ben, que mérito tendes? Tamén os pecadores fan o mesmo. E se prestades a aqueles dos que esperades cobrar, que mérito tendes? Tamén os pecadores prestan a outros pecadores, con intención de cobrarllo. Pola contra, ***amade os vosos inimigos, facede o ben e prestade sen esperar nada***; será grande vosa recompensa e seredes fillos do Altísimo, porque el é bo cos malvados e desagradecidos. ***Sede misericordiosos como o voso Pai é misericordioso;*** non xulguedes, e non seredes xulgados; non condenedes, e non seredes condenados; ***perdoade,*** e seredes perdoados; dade, e darásevos: verteranvos unha medida xenerosa, ateigada, apertada, rebordante, pois coa medida con que medirdes medirásevos a vós». **Palabra do Señor.**  **(Narrador-Xesús)** |

**4. ORACIÓN DA COMUNIDADE**

***(Sacerdote):*** *Presentemos as nosas súplicas ao Señor dicindo:*

***-Que fagamos sempre o ben.***

1.- Pola Igrexa, para que todos encontremos nela acollida, perdón e apoio. Oremos.

2.- Polos membros da nosa comunidade (parroquia) para que nos distingamos como cristiáns polo perdón e o amor. Oremos.

3.- Polos que teñen o seu corazón cheo de rancor, odio ou vinganza para que aprendan a perdoar. Oremos.

4.- Polos que só pensan no seu ou pasan por encima dos máis débiles. Oremos.

5.- Polos nenos que nos ensinan que perdoar é fácil e que todo ten arranxo. Oremos.

6.- Polos que nos ensinan o poder da mirada limpa e do sorriso para solucionar os problemas. Oremos.

7.- Polos nosos irmáns e irmás defuntos, polos que nos caen mal. Oremos.

***(Sacerdote):*** *Deus, Pai compasivo e misericordioso, escoita a nosa oración. Por XNS.*

1. **PRESENTACIÓN DE OFRENDAS (Posibilidades)**
* **ALGODÓN:**

 **o amor e o trato delicado aos demais, querémolo representar nesta misa con este algodón. Que busquemos sempre motivos e razóns para querer e axudar a cantos nos necesitan.**

* **CARTEL COA PALABRA “DEUS”:**

**Ser como Xesús quere, sen a súa forza, é imposible. Por iso mesmo queremos traer ata o altar o segredo para conseguilo: DEUS.**

**PAN E o VINO:**

**Finalmente, sen a nosa presenza na Eucaristía, esqueceríasenos moitas veces o que somos: irmáns. Que o pan e o vino que ofrecemos a Xesús, sexa a nosa promesa de vivir como El viviu e de ter as mesmas actitudes que El tivo.**

**7. SUXESTIÓNS:**

-Pedídelle a Xesús que vos axude a ser diferentes, a romper o círculo do mal.

-Cando te custe perdoar dille: “Por ti, Xesús, fareino”.

-Intentamos esta semana rezar conscientemente “perdóanos porque nós temos perdoado”, sendo sinceros e coherentes co que dicimos. O que quere dicir que se non perdoamos, Deus no nos perdoará.

-Poderíase facer un cartel de cartolina sobre un taboleiro titulado “O Meu Próximo”. Cada un crava una chincheta na cartolina e logo dáselle a volta á cartolina para ver os buratos. Fáiselles ver que as chinchetas son cada vez que nos metemos con outra persoa… Ao pedir perdón é como se as quitaramos, pero o burato xa está realizado.





POSIBLE ACCIÓN DE GRAZAS

**Señor, fai de min un instrumento da túa Señor, fai de min un instrumento da túa Paz.
Que alí onde hai odio, eu poña o Amor.**  **Que alí onde hai ofensa, eu poña o Perdón.
Que alí onde hai discordia, eu poña a Unión.
Que alí onde hai erro, eu poña a Verdade.
Que alí onde hai dúbida, eu poña a Fe.**  **Que alí onde hai desesperación,**

**eu poña a Esperanza.
Que alí onde hai tebras,**

**eu poña a Luz.**

**Te lo pedimos con María, reina de las Misiones. Amén.**